6.De spanske myndigheder indgav ansøgningen i medfør af interventionskriteriet i artikel 4, stk. 2, der fraviger kriterierne i EGF-forordningens artikel 4, stk. 1, litra b), som forudsætter mindst 500 arbejdstagere, der afskediges over en periode på ni måneder, i virksomheder, der er aktive inden for den samme økonomiske sektor i en hovedgruppe i Nace (rev. 2), og som befinder sig i en region eller to sammenhængende regioner på NUTS 2-niveau i en medlemsstat. Der var 303 afskedigelser i NUTS 2-regionen Galicien (ES 11).

4.De spanske myndigheder indgav ansøgning EGF/2017/006 ES/Galicia apparel den 19. juli 2017, dvs. inden for en periode på 12 uger fra den dato, hvor interventionskriterierne, der er omhandlet i EGF-forordningens artikel 4, var opfyldt. Kommissionen bekræftede modtagelsen af ansøgningen samme dag og anmodede der spanske myndigheder om yderligere oplysninger den 2. august 2017. Der blev indsendt yderligere oplysninger inden for seks uger efter anmodningen. Fristen på 12 uger efter modtagelsen af den fuldstændige ansøgning, inden for hvilken Kommissionen skal afslutte sin vurdering af, om ansøgningen opfylder betingelserne for at få økonomisk støtte, udløber den 6. december 2017.

Dato for kvittering for modtagelse af ansøgningen

3.Efter en vurdering af denne ansøgning har Kommissionen i overensstemmelse med de gældende bestemmelser i EGF-forordningen konkluderet, at betingelserne for økonomisk EGF-støtte er opfyldt.

1.De regler, der gælder for økonomisk støtte fra Den Europæiske Fond for Tilpasning til Globaliseringen (EGF), er fastsat i Europa-Parlamentets og Rådets forordning (EU) nr. 1309/2013 af 17. december 2013 om Den Europæiske Fond for Tilpasning til Globaliseringen (2014-2020) og ophævelse af forordning (EF) nr. 1927/2006 ("EGF-forordningen").

14.Stigningen i importen til Unionen har presset priserne i nedadgående retning, hvilket havde en negativ virkning på den økonomiske situation for virksomhederne i tekstilsektoren i Unionen og udløste en generel tendens inden for tekstil- og beklædningsindustrien til offshoreproduktion i lande uden for Unionen med lavere omkostninger, som f.eks. Marokko, Tunesien, Kina og en række asiatiske lande. I Galicien har dette medført en konstant nedgang i antallet af beklædningsvirksomheder (-26 % i perioden 2010-2016) og dermed afskedigelser.

13.Hidtil har sektoren for "Fremstilling af beklædningsartikler" været genstand for 5 EGF-ansøgninger, hvoraf 3 var baseret på handelsrelateret globalisering og 2 på den globale finansielle og økonomiske krise. Dette er den anden ansøgning vedrørende afskedigede arbejdstagere i SMV'er, der er aktive i beklædningssektoren i Galicien.

Handelsbalance for EU-28 inden for beklædning

10.Til støtte for, at der findes en sammenhæng mellem afskedigelserne og de gennemgribende strukturelle ændringer i verdenshandelsmønstrene, som kan tilskrives globaliseringen, gør de spanske myndigheder gældende, at liberaliseringen af handelen med tekstiler og beklædning — efter udløbet af WTO's multifiberarrangement i slutningen af 2004 — har ført til, at strukturen i verdenshandelen har ændret sig drastisk. Ifølge tal fra EUROSTAT-Comext er importen af beklædningsartikler i EU-28 i 2016 steget med 37,9 % i forhold til 2008 og med 83,2 % i forhold til 2004.

–Incitamenter. Der vil være en lang række incitamenter. 1) Incitament til at deltage. De arbejdstagere, der deltager i foranstaltningerne, og som følger det aftalte reintegrationsforløb, får op til 400 EUR (et engangsbeløb eller udbetalt i rater). 2) Tilskud til mobilitetsudgifter. 3 EUR pr. dag ved transport inden for samme by og EUR 0,19 pr. kilometer for at pendle mellem byer. 3) Tilskud til udgifter til personer med omsorgsansvar. Arbejdstagere med omsorgsansvar (over for børn, gamle eller handicappede) får 15 EUR pr. dag, de deltager i foranstaltningerne. Denne ordning har til formål at dække ekstraudgifter, som personer med omsorgsansvar måtte have, ved at deltage i en uddannelse eller andre foranstaltninger. 4) Indkomstkompensation. Personer, der vender tilbage til beskæftigelse som selvstændige erhvervsdrivende, får en indkomstkompensation på 200 EUR pr. måned i en periode på seks måneder.

–Vejledning efter tilbagevenden til arbejdsmarkedet. De arbejdstagere, der vender tilbage til arbejdsmarkedet, får vejledning i de første måneder for at undgå eventuelle problemer på den nye arbejdsplads.

–Uddannelse. Dette vil omfatte uddannelse i nøglekompetencerer, mere tværgående kompetencer, erhvervsuddannelse som f.eks. uddannelse til beskæftigelse med højere værditilvækst inden for beklædningssektoren (i modsætning til produktion er andre områder, som f.eks. design, distribution, forvaltning af varemærker eller logistik ikke er blevet udflyttet), ydelser inden for ældrepleje og social- og sundhedsydelser til omsorgskrævende personer, oplagring, overvågning af fritidsaktiviteter og rekreation samt forberedelser til prøver med henblik på anerkendelse af færdigheder, der er erhvervet gennem erhvervserfaring eller anerkendelse af tidligere læring og uddannelse med henblik på iværksætteri.

–Erhvervsvejledning med henblik på et ansættelsesforhold eller en selvstændig erhvervsvirksomhed vil blive tilbudt under hele gennemførelsesperioden.

19.Afskedigelserne forventes at belaste området voldsomt. Virkningen af afskedigelserne skal ses i relation til vanskelighederne ved omskoling på grund af jobknapheden, da området ikke er i nærheden af større industrielle centre, den ringe uddannelsesmæssige baggrund hos de afskedigede arbejdstagere, deres erhvervskompetencer, der er udviklet i en sektor, som nu er i tilbagegang, og det store antal jobsøgende. Arbejdsløsheden i fremstillingsindustrien tegner sig for 34,6 % (43,7 %, hvis vi tager arbejdsløsheden blandt kvinder) af det samlede antal arbejdsløse i Ordes.

18.Ordes, som er meget afhængig af beklædningsindustrien, har lidt under tilbagegangen i antallet af beklædningsvirksomheder som følge af aktivitetsophør eller offshoreproduktion, der igen skyldes stigningen i importen af beklædningsartikler til Unionen. I perioden 2008-2014 er antallet af virksomheder med mere end 6 ansatte faldet med 40 %. Sammen med nedgangen i antallet af beklædningsvirksomheder er BNP pr. indbygger i Ordes faldet fra 17 057 EUR i 2010 til 15 883 EUR i 2014. Arbejdsløsheden i fremstillingssektoren i Ordes steg med 40 % i perioden december 2016-april 2017, hvor et flertal af de af denne ansøgning omfattede afskedigelser fandt sted.

15.På trods af at der fandt færre end 500 afskedigelser sted i referenceperioden på ni måneder, gør de spanske myndigheder gældende, at denne ansøgning ikke desto mindre bør sidestilles med en ansøgning i henhold til EGF-forordningens artikel 4, stk. 1, litra b), på grund af ekstraordinære omstændigheder i form af en alvorlig indvirkning på beskæftigelsen og den lokale, regionale eller nationale økonomi.

Redegørelse for de usædvanlige omstændigheder, der ligger til grund for ansøgningens antagelighed, og den forventede indvirkning af afskedigelserne på den lokale økonomi og beskæftigelsen.

32.Ansøgningen indeholder en beskrivelse af de forvaltnings- og kontrolsystemer, som fastlægger de involverede organers ansvarsområder. De spanske myndigheder har meddelt Kommissionen, at den økonomiske støtte vil blive forvaltet og kontrolleret af de samme organer som dem, der forvalter og kontrollerer Den Europæiske Socialfond. Xunta de Galicia vil fungere som bemyndiget organ for forvaltningsmyndigheden.

31.De spanske myndigheder har tilkendegivet, at den samordnede pakke af individualiserede tilbud er blevet udarbejdet i samråd med arbejdsmarkedets parter. På et første møde, som blev afholdt den 28. september 2017, blev de orienteret om den ansøgning, der er indgivet om medfinansiering fra EGF, til støtte for de afskedigede arbejdstagere i sektoren for fremstilling af beklædningsartikler i Galicien. I den forbindelse blev de også opfordret til at deltage i rundbordsdrøftelser, hvor de foranstaltninger, der skal leveres, blev drøftet. Der fandt rundbordsdrøftelser sted på forskellige datoer i oktober. Da arbejdsmarkedets parter havde deltaget aktivt i de tidligere sager indsendt af de galiciske myndigheder som gennemførelsesorganer, kender de til merværdien i forbindelse med EGF's medfinansierede foranstaltninger, og de tilkendegav deres tilslutning til ansøgningen.

26.Omkostningerne til de foranstaltninger, der er identificeret i ovenstående tabel som foranstaltninger i henhold til EGF-forordningens artikel 7, stk. 1, litra b), overstiger ikke 35 % af de samlede omkostninger ved den samordnede pakke af individualiserede tilbud. De spanske myndigheder har bekræftet, at disse foranstaltninger er betinget af, at støttemodtagerne deltager aktivt i jobsøgnings- eller uddannelsesaktiviteterne.

23.De spanske myndigheder har leveret de ønskede oplysninger om foranstaltninger, der er obligatoriske for den berørte virksomhed i medfør af national lov eller kollektive overenskomster. De har bekræftet, at økonomisk EGF-støtte ikke erstatter sådanne foranstaltninger.

22.De foreslåede foranstaltninger, som her er beskrevet, udgør aktive arbejdsmarkedsforanstaltninger, der falder ind under de støtteberettigede foranstaltninger, der er fastlagt i EGF-forordningens artikel 7. Disse foranstaltninger erstatter ikke passive socialsikringsforanstaltninger.

–Principperne om ligebehandling og ikke-forskelsbehandling overholdes i forbindelse med adgang til de foreslåede foranstaltninger og deres gennemførelse.

–Kravene i den nationale lovgivning og i EU-lovgivningen vedrørende kollektiv afskedigelse er blevet overholdt.

–De virksomheder, som gennemfører afskedigelser, og som har fortsat deres aktiviteter efter afskedigelserne, har opfyldt deres lovmæssige forpligtelser i forbindelse med afskedigelserne og har sørget for deres arbejdstagere i overensstemmelse hermed.

–De foreslåede foranstaltninger modtager ikke økonomisk støtte fra andre EU-fonde eller fra finansielle instrumenter, og dobbelt finansiering vil blive forhindret.

–De foreslåede foranstaltninger supplerer de foranstaltninger, der finansieres af strukturfondene.

–Den økonomiske EGF-støtte overholder de proceduremæssige og materielle EU-bestemmelser om statsstøtte.

VIRKNINGER FOR BUDGETTET

Budgetforslag

34.EGF må ikke overstige et maksimalt årligt beløb på 150 mio. EUR (i 2011-priser), jf. artikel 12 i Rådets forordning (EU, Euratom) nr. 1311/2013 af 2. december 2013 om fastlæggelse af den flerårige finansielle ramme for årene 2014-2020.

35.Efter at have gennemgået ansøgningen for så vidt angår de betingelser, der er fastsat i EGF-forordningens artikel 13, stk. 1, og under hensyntagen til antallet af modtagere, der var tiltænkt støtte, de foreslåede foranstaltninger og de forventede omkostninger, foreslår Kommissionen at mobilisere EGF til et beløb på 720 000 EUR, hvilket svarer til 60 % af de samlede omkostninger til de foreslåede foranstaltninger for at kunne yde økonomisk støtte til ansøgningen.

36.Den foreslåede afgørelse om at mobilisere EGF vil blive truffet i fællesskab af Europa-Parlamentet og Rådet, jf. punkt 13 i den interinstitutionelle aftale af 2. december 2013 mellem Europa-Parlamentet, Rådet og Kommissionen om budgetdisciplin, om samarbejde på budgetområdet og om forsvarlig økonomisk forvaltning.

Tilhørende retsakter

37.Samtidig med at Kommissionen forelægger dette forslag til en afgørelse om at mobilisere EGF, forelægger den et forslag for Europa-Parlamentet og Rådet om overførsel til den relevante budgetpost af et beløb på 720 000 EUR.

38.Samtidig med at Kommissionen vedtager dette forslag til en afgørelse om at mobilisere EGF, vedtager den ved en gennemførelsesretsakt en afgørelse om økonomisk støtte, der træder i kraft den dag, hvor Europa-Parlamentet og Rådet vedtager den foreslåede afgørelse om at mobilisere EGF.

Forslag til

EUROPA-PARLAMENTETS OG RÅDETS AFGØRELSE

om mobilisering af Den Europæiske Fond for Tilpasning til Globaliseringen på baggrund af en

ansøgning fra Spanien – EGF/2017/006 ES/Galicia apparel

EUROPA-PARLAMENTET OG RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde,

under henvisning til Europa-Parlamentets og Rådets forordning (EU) nr. 1309/2013 af 17. december 2013 om Den Europæiske Fond for Tilpasning til Globaliseringen (2014-2020) og ophævelse af forordning (EF) nr. 1927/2006, særlig artikel 15, stk. 4,